

Oversikt over høringsinnspill - Forskrift om endring av forskrift 30. juni 2015 nr. 823 om måling av skip og flyttbare innretninger

	§

	Fra/Doknr
	Merknad
	Sjøfarsdirektoratets
vurdering
	Konklusjon

	Generelt

	Norges Kystfiskarlag 2021/43387-7
	Norges Kystfiskarlag viser til Sjøfartsdirektoratets høring med forslag om endringer i forskrift om måling av skip og flyttbare innretninger, ref. 2021/43387-1. Kystfiskarlaget har ingen innvendinger til høringen
utover at vi forutsetter at endringen ikke får tilbakevirkende kraft for fartøy bygget eller ombygget før
forskriften endres. Dette ettersom rettspraksis viser at rundskrivet RSV nr.6-2018 ikke er juridisk
bindende.
	Det er stilt spørsmål om hvorvidt forskriftsendringene kan få anvendelse på eksisterende fartøy. Det blir argumentert med at forskriften får «tilbakevirkende kraft». 
Grunnloven § 97 forbyr å gi lover og forskrifter tilbakevirkende kraft. Prinsippet i grunnloven er imidlertid ikke til hinder for å fastsette nye bestemmelser i måleforskriften, som får anvendelse fremover i tid for eksisterende fartøy. 
Direktoratet er av den oppfatning at vi i forskriftsforslaget klart befinner oss utenfor det som med rimelighet kan karakteriseres som tilbakevirkende kraft i grunnlovens forstand. 
Forskriften kan verken sies å knytte nye byrder til allerede foretatte handlinger eller å gripe inn i etablerte rettsforhold. Grunnloven § 97 er ellers grundig behandlet i Høyesterett (se Rt 1996 s. 1415 på og HR 2006-03-08), samt i juridisk teori (se f.eks. hos Andenæs, Statsforfatningen og hos Helset/Stordrange Norsk statsforfatningsrett).
Sjøfartsdirektoratet har dessuten hatt en fast forvaltningspraksis siden 2015 som var nedfelt i RSV RSV 9 – 2015, Veiledning om måling av største lengde på skip. Dette rundskrivet ble erstattet av RSV Nr. 6 – 2018, Veiledning om måling av største lengde på skip som bestemmer at ombygginger som endrer største lengde og som er foretatt 11. august 2015, eller senere skal måles i tråd med rundskrivet. Sjøfartsdirektoratet har informert bredt om at fartøy skal måles i samsvar med rundskrivet, både til godkjente foretak, organisasjoner i næringen. 
Denne forvaltningspraksis er nå også tydeliggjort i bestemmelsene som nå fastsettes i endringsforskriften.
	Sjøfartsdirektoratet fastholder ved endringene slik de ble foreslått i høringen.

	Generelt

	Advokatforeningen
2021/43387-8
	Advokatforeningen støtter forslaget om endringer i forskrift om måling av skip og flyttbare innretninger og har for øvrig ingen merknader. 
	Sjøfartsdirektoratet takker for tilbakemeldingen.
	Tas til etterretning

	Generelt

	Norges Fiskarlag
2021/43387-10
	Norges Fiskarlag har ikke innvendinger til overnevnte høring, og stiller seg positiv til at
Sjøfartsdirektoratet tydeliggjør skrogbegrepet og løfter det som tidligere var omtalt i rundskriv inn i
forskrift.
Fiskarlaget forutsetter at forslaget ikke gis tilbakevirkende kraft. Altså at fartøy som evt. lovlig har
anordninger i baug eller hekk for videreført dette uten at ny oppmåling kreves eller at fartøyet får ny
lengde. 
	Sjøfartsdirektoratet viser til kommentaren angående Norges Kystfiskarlag sitt høringsinnspill over 2021/43387-7
	Sjøfartsdirektoratet fastholder ved endringene slik de ble foreslått i høringen.






